Diari Oficial de la Generalitat Valenciana


Sumari del DOGV 5133, del 11-11-2005 (2005/12884)

ORDRE de 8 de novembre de 2005, de la Conselleria d'Economia, Hisenda i Ocupació, de modificació de l'Ordre d'11 de maig de 2005, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes a empreses familiars per a la realització de protocols familiars, i es convoquen per a l'exercici 2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12241


Data del document
:   08-11-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * petita i mitjana empresa
    * herència
    * empresa familiar
    * verificació de comptes
    * ajuda a les empreses

ORDRE de 8 de novembre de 2005, de la Conselleria d'Economia, Hisenda i Ocupació, de modificació de l'Ordre d'11 de maig de 2005, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió d'ajudes a empreses familiars per a la realització de protocols familiars, i es convoquen per a l'exercici 2005. [2005/A12459]
  
L'Ordre d'11 de maig de 2005, de la Conselleria d'Economia, Hisenda i Ocupació (DOGV núm. 5.900, de 19 de maig), va establir les bases per a l'atorgament d'ajudes per a la realització de protocols familiars, així com la convocatòria per a enguany.
  
El punt 5é de la base 7a, Valoració de les sol·licituds i resolució del procediment, establix que «El termini màxim per a resoldre i notificar la resolució procedent serà de sis mesos comptats des de l'endemà de l'acabament del termini de presentació d'instàncies de la convocatòria corresponent...». En haver acabat el termini de presentació d'instàncies el dia 19 d'agost de 2005, el termini màxim per a resoldre i notificar la resolució procedent, queda fixat el 20 de febrer de 2006.
  
D'altra banda, la base 9a, Justificació de la subvenció i pagament de les ajudes, establix que «La presentació de justificacions haurà de tindre lloc en el termini que, eventualment, es determine en la resolució de concessió de l'ajuda i, en tot cas, com a data límit el 20 de novembre de l'any corresponent.».
  
Una vegada acabat el termini de presentació de sol·licituds d'ajudes per a enguany i analitzades estes, s'estima, en funció de la informació facilitada, que cal augmentar el termini per a la presentació de les justificacions de despesa, ja que no és previsible que abans de la data màxima prevista s'hagen resolt les sol·licituds i per tant serà impossible que s'hagen presentat els justificants de pagament.
  
En virtut d'això, i fent ús de les facultats conferides per la Llei 5/1983, de 30 de desembre, de Govern Valencià
  
ORDENE
  
Article 1
  
S'introduïx un nou apartat en el punt segon de l'Ordre d'11 de maig de 2005, amb el text següent:
  
«4. Per a l'exercici 2005 no regirà la data límit de presentació de justificacions de despesa establida en la base novena de l'annex, sinó que, en tot cas, esta data límit serà el 20 de febrer de 2006.».
  
València, 8 de novembre de 2005
  
El conseller d'Economia, Hisenda i Ocupació,